SET สัปดาห์นี้ “Sideways” จับตาตัวเลขเศรษฐกิจสหรัฐฯ-ประชุม กนง. ชู BBL-BE8-CRC หุ้นเด่น
โนมูระฯ” ชี้ SET สัปดาห์นี้ “Sideways” จับตาตัวเลขเศรษฐกิจสหรัฐฯ-ประชุม กนง. พ่วงมาตรการกระตุ้นบริโภครัฐฯคาดเข้าประชุม ครม. ชู BBL-BE8-CRC หุ้นเด่น
โนมูระฯ” ชี้ SET สัปดาห์นี้ “Sideways” จับตาตัวเลขเศรษฐกิจสหรัฐฯ-ประชุม กนง. พ่วงมาตรการกระตุ้นบริโภครัฐฯคาดเข้าประชุม ครม.
29 พ.ย. 2565

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (28 พ.ย.-2 ธ.ค.65) จากบทวิเคราะห์บล.โนมูระ พัฒนสิน โดยระบุว่า สัปดาห์นี้ “Sideways Up” โดยมีแนวต้าน 1,640-1,655 จุด ส่วนแนวรับ 1,597-1,588 จุด โดยวันที่ 2 ธ.ค.65 ติดตามตัวเลขการเปลี่ยนแปลงยอดจ้างงานนอกภาคเกษตรสหรัฐเดือน พ.ย.65 ตลาดคาด 2.0 แสนตำแหน่ง vs prev. 2.61 แสนตำแหน่ง, อัตราว่างงาน ตลาดคาด 3.7% ทรงตัวเทียบเดือนก่อนหน้า
ส่วนวันที่ 1 ธ.ค.65 ติดตามเงินเฟ้อสหรัฐฯ ดัชนี PCE เดือนต.ค.65 ตลาดคาด 6.0%เทียบช่วงเดียวกันของปีก่อน vs prev 6.2% ส่วน Core PCE ตลาดคาด 0.3% เทียบเดือนก่อนหน้า ชะลอลงจาก 0.5% เทียบเดือนก่อนหน้า
นอกจากนี้ติดตามสถานการณ์ระบาด COVID จีน และแนวทางควบคุมที่เริ่มเห็นการลดความเข้มงวดอยู่ สะท้อนภาพแนวทางอยู่ร่วมกับ COVID ดังเช่นทั่วโลก
ขณะที่ MSCI Rebalance วันที่  30 พ.ย. 65 MSCI จะปรับน้ำหนักลงทุน หุ้นไทยจะถูกลดน้ำ 35 ล้านเหรียญฯ (รวม MSCI Minimum Volatility Index) หุ้นเข้า MSCI Global Standard Index ไม่มีหุ้นออก คือ BAM ส่วน MSCI Minimum Volatility Index หุ้นเข้า :CRC (29 ล้านเหรียญ), AWC (35 ล้านเหรียญ)
ส่วนวันที่ 30 พ.ย. ติดตามการประชุม กนง. ตลาดและ Nomura คาดการปรับเพิ่มดอกเบี้ยนโยบาย 25 bps สู่ระดับ 1.25% และ 29 พ.ย.นี้ ติดตามการออกมาตรกระตุ้นบริโภค  ส่วน 30 พ.ย.นี้ ติดตามผลการวินิจฉัย กฎหมายลูกเลือกตั้ง พ.ร.ป.ว่าด้วยพรรคการเมือง  และงาน Motor Expo 1-12 ธ.ค.65
สำหรับกลยุทธ์การลงทุน: สัปดาห์นี้คาด SET จะ Sideways Up จับตาตัวเลขเศรษฐกิจของสหรัฐฯภาพการจ้างงานนอกภาคเกษตรชะลอตัวลง คาดสร้างความผันวนต่อสินทรัพย์เสี่ยงได้ อย่างไรก็ตามเชื่อว่าในส่วน SET ผันผวนน้อยกว่า จากอานิสงส์เชิงบวกเศรษฐกิจในประเทศเห็นการฟื้นตัวชัดเจน จากมุมมองบวกรายงานเศรษฐกิจของ BOT หลังประชุม กนง.และมาตรการกระตุ้นบริโภครัฐฯ ที่คาดเข้าประชุม ครม. สัปดาห์นี้ ผสาน Upside แนวโน้มการทยอย Reopening ของจีน ที่คาดจะยังทยอยเห็น แม้การระบาดในประเทศกลับมาเพิ่มขึ้น
โดยหุ้นเด่นมอง 1.หุ้นอิงกำลังซื้อในประเทศ (ERW, CENTEL, CRC, EKH, MAKRO, SNNP, BJC, CPALL,CRC, SPA, SISB) 2. กลุ่ม Anti-Commodity (SCGP, TOA, GPSC, GULF, BBL, SCB)และ 3. กลุ่ม High Growth (BE8, IIG, JMT, ICHI, JMART) ส่วนกลุ่ม Consumer (TIDLOR,ADVANC, INTUCH, DTAC,TLI, BEC) พื้นฐานมั่นคง เน้นตั้งรับ
ส่วนหุ้นเด่นสัปดาห์นี้: แนะนำ BBL, BE8, CRC ด้าน BBL แนะนำราคาเป้าหมาย 180 บาท : รับผลบวกเศรษฐกิจในประเทศฟื้น+การปรับเพิ่มดอกเบี้ยนโยบาย ส่วน  BE8 แนะนำราคาเป้าหมาย 100 บาท : หุ้นสะท้อนแรงกดดันภายนอกไปมาก สวนทางกำไรแกร่ง เติบโตสูง และ CRC แนะนำราคาเป้าหมาย 48 บาท  ผลบวกเข้า MSCI Min Volatility Indexและมาตรการกระตุ้นบริโภค